|  |
| --- |
| DEL II - VEDLEGG 1AVTALEDOKUMENT FORPARALLELL RAMMEAVTALEom uavhengig kontroll |

#

# PARTENE OG DERES REPRESENTANTER

|  |
| --- |
| Oppdragsgiver |
| Navn: | Organisasjonsnr: |
| Staten v/Forsvarsdept v/Forsvarsbygg | 975 950 662 |
| Adresse: |
|  |
| Representant: | Tlf: | E-post: |
|  |  |  |

|  |
| --- |
| Kontrolløren  |
| Navn: | Organisasjonsnr: |
|  |  |
| Adresse: |
|  |
| Representant: | Tlf: | E-post: |
|  |  |  |

# DEFINISJONER

”Rammeavtalen” : Denne avtale med alle dokumenter som er angitt i avtaledokument

”Avrop” : Bestilling av ytelser hos leverandørene som inngår i denne rammeavtale

”Ytelser” : Varer, tjenester eller kombinasjon av slike som inngår i denne rammeavtale

”Oppdragsgiver” : Forsvarsbygg, eller andre underliggende etater av Forsvarsdepartementet som benytter avtalen

”Kontrolløren” : Kontrolløren og/eller den som utfører ytelser under denne avtale

# INNLEDNING

Denne rammeavtale er en av til sammen x parallelle rammeavtaler oppdragsgiver har inngått om levering av ytelser som beskrevet i avtaledokumentene. Kontrolløren er rangert som nr. x i rammeavtalekonkurransen.

# AVTALEDOKUMENTER

Avtalen består av følgende dokumenter:

1. Avtaledokument (dette dokument);
2. Referater og annet materiale fra forhandlinger og oppklarende drøftelser, godkjent av begge parter;
3. Kontrollørens tilbud;
4. Oppdragsgivers konkurransegrunnlag.

# RAMMEAVTALENS VOLUM

Rammeavtalen gir oppdragsgiver rett, men ingen plikt, til å bestille ytelser som inngår i rammeavtalen av kontrolløren. Opplysninger oppdragsgiver har gitt om historisk eller forventet behov, volum, eller prognoser for uttak av ytelser er av orienterende art, og er uforpliktende for oppdragsgiver.

# AVTALENS VARIGHET

Avtalen trer i kraft ved siste signaturdato, og utløper uten forutgående oppsigelse den …/… - 2021.

Oppdragsgiver kan bringe avtalen til opphør ved oppsigelse med 3 måneders skriftlig varsel. Oppsigelse kan tidligst skje med virkning fra 12 måneder etter kontraktens inngåelse.

Avrop mot rammeavtalen kan foretas innenfor rammeavtalens virketid. De enkelte avrop kan ha varighet utover rammeavtalens opphørstidspunkt.

# FULLMAKTSFORHOLD

## Rammeavtale

Hver av partene skal utnevne en representant for oppfølging av rammeavtalen. Representanten skal være kontaktpunktet for alle henvendelser knyttet til avtalen. Partene skal informere hverandre om eventuell utskifting av representanten.

## Avrop

Oppdragsgiver skal informere kontrollør om hvilke personer som har fullmakt til å gjøre avrop mot rammeavtalen.

Er slik informasjon ikke gitt, skal enhver person som er ansatt hos oppdragsgiver anses å ha fullmakt, med mindre det etter forholdene fremstår som åpenbart at vedkommende ikke har fullmakt til å forplikte oppdragsgiver. Innleide konsulenter kan ikke forplikte oppdragsgiver.

Alle henvendelser knyttet til avrop mot rammeavtalen rettes til leverandørens representant med mindre annen person er oppgitt som kontaktperson for avrop. For hvert enkelt avrop avtaler partene særskilt hvem som er deres representant.

# KOMMUNIKASJON

Skriftlig kommunikasjon kan foregå elektronisk eller ved ordinær post.

# AVROP

## Tildeling av kontrakter innenfor de parallelle rammeavtalene

Kontrakter innenfor de parallelle rammeavtalene tildeles direkte til den kontrolløren som ble høyest rangert i konkurransen om rammeavtalen, og som er i stand til å gjennomføre oppdraget.

Forut for avrop skal oppdragsgiver skriftlig henvende seg til den kontrollør som ble høyest rangert med forespørsel om kapasitet til å gjennomføre oppdraget, jf. vedlegg 3 til konkurransegrunnlaget del II. Dersom den høyest rangerte leverandøren ikke har kapasitet til å påta seg oppdraget, vil neste kontrollør på rangeringslisten bli kontaktet osv.

## Kontraktsvilkår for det enkelte avrop

Det enkelte avrop reguleres av NS 8404 Alminnelige kontraktsbestemmelser for uavhengig kontrolloppdrag med de endringer, presiseringer og tillegg som fremkommer av rammeavtalen og avropet. Ved avrop skal mal vedlagt konkurransegrunnlaget del II benyttes.

## Ytelsesbeskrivelse

Kontrollørens ytelser skal tilfredsstille de krav som fremkommer av kravspesifikasjonen i konkurransegrunnlaget del III, med mindre oppdragsgiver i grunnlaget for det enkelte avrop har presisert endringer/avvik/tillegg i forhold til disse.

## Leveringstider

Leveransetiden for kontrollørens ytelser vil følge prosjektets faktiske fremdrift. Kontrolløren plikter å levere ytelsene som inngår i oppdraget innen rimelig tid etter varsel fra oppdragsgiver om at aktuelle oppgaver kan gjennomføres. Oppdragsgiver kan fastsette frist for utførelsen i varselet til leverandøren.

## Honorar og prisendring

Oppdrag etter rammeavtalen godtgjøres etter timer med de priser som er tilbudt av kontrolløren i konkurransen om rammeavtalen.

Timepriser kan kreves indeksregulert når kontraktsperioden strekker seg ut over ett år fra tidspunktet for kontraktsinngåelse.

Timeprisene kan kreves regulert én gang hvert kalenderår så lenge det utføres avrop under rammeavtalen. Regulering kan kreves i januar hvert år, første gang i januar 2023.

Regulering kan tidligst kreves når ett år har passert, med utgangspunkt i indekstallet for tidspunktet for fremsettelse av kravet, og med virkning for påfølgende arbeider. Regulering skjer etter bestemmelsene i NS 3405 Bestemmelser om regulering av kontraktssum for bygg og anlegg på grunn av endringer i lønninger, priser, sosiale utgifter - totalindeksmetoden - med ett kvartal som avregningsperiode. Ved reguleringen benyttes Statistisk sentralbyrås byggekostnadsindeks for boligblokk, 2015 = 100 (boligblokk i alt). Krav på prisregulering har kun virkning for ytelser som ikke er utført på tidspunktet for fremsettelse av kravet.

## Kostnader og utgifter

Med mindre annet blir avtalt ved det enkelte avrop skal avtalte timepriser dekke kontrollørens:

1. fortjeneste,
2. kostnader, herunder kostnader til administrasjon, kontorhold, intern kopiering og databehandling, og
3. alle kostnader i forbindelse med lokale reiser under 50 km. Reisekostnader utover dette dekkes i henhold til statens reiseregulativ. Alle reisekostnader dekkes fra det kontor leverandøren faktisk leverer tjenesten fra, med mindre leverandørens kontor i Bergens-, Trondheims- eller Oslo-området ville gitt en lavere reisekostnad til byggestedet. Kun nødvendige utgifter vil bli dekket.

## Fakturering

Med mindre annet følger av omforent faktureringsplan, skal det faktureres en gang per måned, jf. NS 8404 pkt. 14.1 annet ledd. Avslutningsdag for fakturering skal være siste dag i måneden.

Til NS 8404 punkt 14.4: Kontrolløren skal sende sluttfaktura innen rimelig tid, og senest innen en måned etter at oppdraget er avsluttet. Krav som ikke er medtatt i sluttfakturaen kan ikke fremsettes senere med mindre det er tatt uttrykkelig og spesifisert forbehold fordi grunnlaget for beregning av kravet ikke har foreligget i tide.

De nærmere krav til faktureringen fremgår av avropet.

## Kontrollørens uavhengighet

Kontrolløren skal være uavhengig, og kan ikke samtidig med det aktuelle oppdraget påta seg andre oppdrag i samme prosjekt. Kontrolløren kan heller ikke påta seg oppdrag for andre oppdragsgivere i direkte eller indirekte tilknytning til oppdraget.

## Forsikring

Kontrollørens forsikring skal senest innen 14 dager etter inngåelse av avrop dokumenteres gjennom fremsendelse av «Forsikringsattest – ansvarsforsikring». Attesten er vedlagt konkurransegrunnlaget del II. Oppdragsgiver plikter ikke å betale avdrag før nevnte attest er mottatt.

## Oppdrag underlagt sikkerhetsrestriksjoner

Dersom oppdraget, eller forsvarsanlegget, er underlagt sikkerhetsrestriksjoner må kontrolløren inneha de nødvendige sikkerhetsklareringer og -autorisasjoner. Videre skal egen sikkerhetsavtale inngås, jf. forskrift om sikkerhetsgraderte anskaffelser § 2-5 og sikkerhetsloven kap. 7. Kontrolløren og dennes representanter forplikter seg til å overholde denne sikkerhetsavtalen og det til enhver tid gjeldende regelverk om sikkerhetsgradert informasjon.

Overtredelse av sikkerhetsbestemmelser og/eller tap av nødvendig klarering/autorisasjon er å anse som vesentlig mislighold av kontrollørens kontraktsforpliktelser.

## Sikkerhetsbestemmelser

Leverandøren plikter å rette seg etter generelle og stedlige sikkerhetsbestemmelser, og plikter å etterkomme de krav som følger av sikkerhetsloven m/forskrifter, samt militære bestemmelser. Leverandøren innestår for at hans virksomhet kan utføres i samsvar med de til enhver tid gjeldende sikkerhetsbestemmelser. Brudd på dette punkt skal alltid regnes som vesentlig mislighold av rammeavtalen.

Under gjennomføringen av rammeavtalen vil leverandør få tilgang til skjermingsverdig informasjon eller objekt i henhold til sikkerhetsloven. Det er krav om at personer som skal ha tilgang til den skjermingsverdige informasjonen må autoriseres. Personer som skal autoriseres for skjermingsverdig informasjon gradert KONFIDENSIELT eller høyre, må sikkerhetsklareres før autorisering. For denne rammeavtalen er det *(angitt ved kryss):*

☐ Alt. 1: Krav til autorisasjon for BEGRENSET nivå for adgang til base/leir/objekt

x Alt. 2: Krav til sikkerhetsklarering for <HEMMELIG> for adgang til base/leir/objekt

☐ Alt 1: Krav til autorisasjon for BEGRENSET for tilgang til skjermingsverdig informasjon

☐ Alt 2: Krav til sikkerhetsklarering for <fyll inn nivå> for tilgang til skjermingsverdig informasjon

For denne rammeavtalen vil det være behov for å sikkerhetsklarere **7 (syv) personer, en ressurs per kontrollområde,** med krav til sikkerhetsklarering for **HEMMELIG** for adgang til base/leir/objekt, per konkurranseområde kunngjøringen er delt inn i.

## Forholdet til plan- og bygningsloven

Kontrolløren skal ha ansvarsrett for de kontrollområder som omfattes av oppdraget. Kontrolløren plikter å bidra til at erklæring om ansvarsrett blir sendt så raskt som mulig etter at kontrakt er inngått. Manglende ansvarsrett betraktes som vesentlig kontraktsbrudd.

# GENERELLE BESTEMMELSER

## Informasjonsplikt

Kontrolløren har informasjonsplikt for alle anskaffelses- og markedsmessige forhold som han forstår har betydning for oppdragsgiver å kjenne til. Leverandøren skal gjøre oppdragsgiver oppmerksom på forhold som kan skape interessekonflikt eller på annen måte påvirke gjennomføringen av oppdrag.

## Krav til gjengs lønn og arbeidsvilkår for arbeidstakere

Kontrolløren skal sørge for at ansatte i egen organisasjon og ansatte hos underleverandører som direkte medvirker til oppfyllelse av kontrakten, har lønns- og arbeidsvilkår i samsvar med denne bestemmelsen.

På områder dekket av forskrift om allmenngjort tariffavtale skal lønns- og arbeidsvilkårene være i samsvar med gjeldende forskrifter. På områder som ikke er dekket av forskrift om allmenngjort tariffavtale, skal lønns- og arbeidsvilkårene være i henhold til gjeldende landsomfattende tariffavtale for den aktuelle bransje.

Med lønns- og arbeidsvilkår menes i denne sammenheng bestemmelser om

1. minste arbeidstid,
2. lønn, herunder overtidstillegg, skift- og turnustillegg og ulempetillegg, og
3. dekning av utgifter til reise, kost og losji,

i den grad slike bestemmelser følger av tariffavtalen.

Alle avtaler kontrolløren inngår for utføring av arbeid under denne kontrakten skal inneholde tilsvarende bestemmelser.

Dersom kontrolløren ikke etterlever klausulen, har byggherren rett til å holde tilbake deler av kontraktssummen til det er dokumentert at forholdet er i orden. Forsvarsbygg kan holde tilbake et beløp tilsvarende ca. to ganger besparelsen for arbeidsgiveren.

Kontrolløren skal på oppfordring legge frem dokumentasjon for lønns- og arbeidsvilkårene som blir benyttet. Kontrolløren skal også fremlegge dokumentasjon på lønns- og arbeidsvilkårene hos underleverandørene.

Lederen av kontrollørens virksomhet er ansvarlig for at denne kontraktsbestemmelsen blir etterlevd.

## Etiske krav

Entreprenøren plikter å gjøre seg kjent med og overholde de etiske krav og retningslinjer som gjelder for Forsvarsbygg. De etiske kravene og retningslinjene kan leses på [www.forsvarsbygg.no](http://www.forsvarsbygg.no).

## Krav til etisk handel

Kontrolløren etterleve følgende grunnleggende krav:

1. Nasjonal lovgivning: Arbeidsretten og arbeidslovgivningen der produksjonen finner sted, skal etterleves. Av særlig relevante forhold fremheves lønns- og arbeidstidsbestemmelser, helse, miljø og sikkerhet, lovfestede forsikringer og sosiale ordninger, samt regulære ansettelsesforhold, inklusive arbeidskontrakter.
2. Forbud mot barnearbeid (FNs barnekonvensjon artikkel 32, ILO-konvensjoner nr. 138 og 182): Barn har rett til å bli beskyttet mot økonomisk utnytting i arbeid, og mot å utføre arbeid som kan svekke utdannings- og utviklingsmuligheter. Minstealderen må ikke i noe tilfelle være under 15 år (14 eller 16 år i visse land). Barn under 18 år skal ikke utføre arbeid som setter helse eller sikkerhet i fare, inkludert nattarbeid. Dersom det foregår slikt barnearbeid, skal det arbeides for snarlig utfasing. Det skal samtidig legges til rette for at barna gis mulighet til livsopphold og utdanning inntil barnet ikke lenger er i skolepliktig alder.
3. Forbud mot tvangsarbeid/slavearbeid (ILO-konvensjoner nr. 29 og 105): Det skal ikke forekomme noen form for tvangsarbeid, slavearbeid eller ufrivillig arbeid. Arbeiderne må ikke levere depositum eller identitetspapirer til arbeidsgiver, og skal være fri til å avslutte arbeidsforholdet med rimelig oppsigelsestid.
4. Forbud mot diskriminering (ILO-konvensjoner nr. 100 og 111): Det skal ikke forekomme noen diskriminering i arbeidslivet basert på etnisk tilhørighet, religion, alder, uførhet, kjønn, ekteskapsstatus, seksuell orientering, fagforeningsmedlemskap eller politisk tilhørighet.
5. Organisasjonsfrihet og retten til kollektive forhandlinger (ILO-konvensjoner nr. 87 og 98): Arbeiderne skal uten unntak ha rett til å slutte seg til eller etablere fagforeninger etter eget valg, og å forhandle kollektivt. Dersom disse rettigheter er begrenset eller under utvikling, skal leverandøren medvirke til at de ansatte får møte ledelsen for å diskutere lønns- og arbeidsvilkår uten at dette får negative konsekvenser for arbeiderne.

Brudd på disse bestemmelsene anses som vesentlig mislighold.

Leverandøren identifiseres med sine underleverandører ved mislighold av kontrakten mht. de ovenfor nevnte krav.

Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser nevnt i første til tredje ledd.

# TVISTELØSNING

Dersom annet ikke avtales, skal tvister som oppstår som følge av rammeavtalen eller det enkelte avrop avgjøres ved rettergang for de ordinære domstoler.

# SIGNATURER

Dokumentet signeres av partene elektronisk via mercell.